<http://www.erdon.ro/ballagasi-unnepseg-a-pke-n/2003711>

[ERDON](http://www.erdon.ro)   [ERDON Helyi hírek](http://www.erdon.ro/hirek/news-erdely)   Ballagási ünnepség a PKE-n

2012.06.10 16:54; **Frissítve:** 2012.06.10 16:54

**Ballagási ünnepség a PKE-n**

Szombaton tartották meg a Partiumi Kersztény Egyetem hagyományos ballagási ünnepségét a nagyvárad-újvárosi református templomban. Az alapszakon végzett hallgatók mellett a templom padjaiban a magiszteri képzésben részesült végzősök is helyet foglaltak.

[Google Hírdetések](http://www.google.com/url?ct=abg&q=https://www.google.com/adsense/support/bin/request.py%3Fcontact%3Dabg_afc%26url%3Dhttp://www.erdon.ro/ballagasi-unnepseg-a-pke-n/2003711%26hl%3Dhu%26client%3Dca-pub-4753185361919986%26adU%3Dwww.femnyomas.extra.hu%26adT%3DF%25C3%25A9mnyom%25C3%25A1s%2BF%25C3%25B3ton%26gl%3DRO&usg=AFQjCNGcbKIwEo6p93ahBCMnRLp-kTHg8Q)

[Fémnyomás Fóton](http://googleads.g.doubleclick.net/aclk?sa=L&ai=BnyGrgYjZT6_FEYuO-QaakfDcBfev750C74W65yPAjbcB4Oy8FBABGAEg28WmDDgAUL3v-Z4GYIO94YXwG7IBDHd3dy5lcmRvbi5yb7oBCTQ2OHg2MF9qc8gBAdoBNmh0dHA6Ly93d3cuZXJkb24ucm8vYmFsbGFnYXNpLXVubmVwc2VnLWEtcGtlLW4vMjAwMzcxMYACAakCw7NK0Kg6Mj7IAq_15R-oAwHoAzvoA0roAw7oAxD1AwAAAMT1AwAAABA&num=1&sig=AOD64_2TdYKkBqr-A6PoMZL-2lznQeHP8Q&client=ca-pub-4753185361919986&adurl=http://www.femnyomas.extra.hu)Minőségi munka megfizethető áronFémnyomás kézzel és automata géppel[www.femnyomas.extra.hu](http://googleads.g.doubleclick.net/aclk?sa=L&ai=BnyGrgYjZT6_FEYuO-QaakfDcBfev750C74W65yPAjbcB4Oy8FBABGAEg28WmDDgAUL3v-Z4GYIO94YXwG7IBDHd3dy5lcmRvbi5yb7oBCTQ2OHg2MF9qc8gBAdoBNmh0dHA6Ly93d3cuZXJkb24ucm8vYmFsbGFnYXNpLXVubmVwc2VnLWEtcGtlLW4vMjAwMzcxMYACAakCw7NK0Kg6Mj7IAq_15R-oAwHoAzvoA0roAw7oAxD1AwAAAMT1AwAAABA&num=1&sig=AOD64_2TdYKkBqr-A6PoMZL-2lznQeHP8Q&client=ca-pub-4753185361919986&adurl=http://www.femnyomas.extra.hu)

A *ballagási ünnepség* szombaton a reggeli órákban kezdődött. A végzősöket az egyetem épületében szakonként más-más teremben búcsúztatták el, majd 11 órakor a hallgatók tanáraikkal közösen átballagtak az *újvárosi templomba*. Idén is zsúfolásig megtelt a templom szülőkkel, rokonokkal és barátokkal. A *Szózat* eléneklése után a ballagókat és az egybegyűlteket **Ráksi Lajos** egyetemi lelkész köszöntötte. **Tőkés László** a PKE elnöke Ámos könyvének 9 részében foglalt igerész (Ámos 9, 11-15) alapján hirdetett igét. Ámos az idézett igerészben elmondja mit történik a néppel, mivel letértek a követendő útról: büntetés helyett az ítélet súlyát feloldó kegyelemről szól Ámos próféta. **Tőkés László** hozzáfűzte, hogy az igerészre a nemzeti összetartozás napján talált rá. Elmondta, hogy ez a nap nem gyásznap kell legyen. „Trianon a megmaradásra figyelmeztet minket, nem a gyászra. *Trianon* siratása helyett, a gyógyításra van szükség, amelyhez a mai napon Isten segítségét kérjük. Ti alanyai lehettek a változásnak, a gyógyulásnak. A végzős hallgatók Partium, Erdély és Székelyföld örökségét hozták magukkal, és ez az örökség kötelez”-emelte ki **Tőkés László**. A továbbiakban az emigráció okozta problémákra hívta fel a figyelmet, hangsúlyozva, hogy nem kell máshova idegennek menni, ha Isten adott hazát nekünk.

**Ünnepi köszöntések**

Az igehirdetést követően dr. **János-Szatmári Szabolcs**, a *PKE* rektora tartotta meg ünnepi évzáró beszédét. Elmondta, hogy a ballagók igazolják azt, hogy az egyetem munkája nem hiábavaló. „Legyen a mai nap az ünnepé, egy sikeres év lezárásának ünnepe”-tette hozzá. A továbbiakban értékelte az egyetem elmúlt évi munkáját, ismertette az elért eredményeket, az induló mesteri szakokat, az újonnan akkreditált szakokat. Az ünnepi köszöntések során dr. **Fábián István**, a *Debreceni Egyetem* rektora is megosztotta jókívánságait a végzősökkel: „Ne a diplomának, hanem a megszerzett tudásnak örüljenek”. A továbbiakban **Bakos István**, a *Partiumi Egyetem Alapítvány* kuratóriumának elnöke osztotta meg ünnepi gondolatait. A beszédeket követően sor került az érdemoklevelek átadására, majd a végzősök képviselői átadták az egyetem jelképes kulcsát és a Váradi Biblia mását a következő, jövőre végző évfolyamnak. A *Partiumi Keresztény Egyetem Kórusa* színvonalas szolgálattal járult hozzá a tanévzáróhoz, amely a Himnusz eléneklésével zárult. Az ünnepség után a hozzátartozók és a barátok virággal és ajándékokkal halmozták el a ballagókat.

*Nagy Noémi*

Cimkék: [ballagás](http://www.erdon.ro/tag/ballagas), [Debreceni Egyetem](http://www.erdon.ro/tag/debreceni-egyetem), [PKE](http://www.erdon.ro/tag/pke)